ৰঙিয়াঃ ২০১৪ বৰ্ষতে তদানীন্তন কংগ্ৰেছ চৰকাৰৰ কাৰ্যকালত ৰঙিয়া চহৰৰ মাজ মজিয়াত স্থাপন কৰিছিল এখন আদৰ্শ চিকিৎসালয়৷ প্ৰায় এটা বছৰৰ ভিতৰত ঠিকাদাৰে আটকধুনীয়াকৈ চূণ-তেল সানি চিকিৎসালয় খনৰ গৃহ নিৰ্মাণ কৰে৷ যোৱা প্ৰায় তিনিটা বছৰ চিকিৎসালয়ত তলা ওলমি আছে৷ চিকিৎসক, নাৰ্ছ নথকাৰ লগতে গেটত তলা ওলমি থকা কাৰ্যই ক্ষোভিত কৰি তুলিছে ৰাইজক৷ বিভিন্ন সময়ত ৰাইজে চিকিৎসালয় চিকিৎসক নিযুক্তি দি স্বাস্থ্য সেৱা আগবঢ়োৱাৰ দাবী জনাই আহিছে যদিও চৰকাৰে গুৰুত্ব আৰোপ কৰা দেখা নাযায়৷ তাৰ মাজতে, ৰঙিয়াত মডেল হস্পিতাল কাৰ্যক্ষম কৰাৰ দাবীত গৰিয়া যুৱ-ছাত্ৰ পৰিষদে সোমবাৰে প্ৰতিবাদ সাব্যস্ত সকৰে৷ সংগঠনটোৱে অৱস্থান ধৰ্মঘট কাৰ্যসূচী ৰূপায়ণ কৰি শীঘ্ৰে চিকিৎসালয় চিকিৎসা সেৱা আৰম্ভ কৰিবলৈ দাবী জনায় চৰকাৰক।
চূণ-তেল সনা চিকিৎসালয়ত তলা, গৰিয়া যুৱ-ছাত্ৰ পৰিষদৰ প্ৰতিবাদ